
ΠΕΡΙΕΧΟΜΕΝΑ 


ΥΠΟΥΡΓΙΚΕΣ ΑΠΟΦΑΣΕΙΣ ΚΑΙ ΕΓΚΡΙΣΕΙΣ 

Αύξηση συντάξεων του Ταμείου Επικουρικής Ασφαλ. Υπαλλήλων 

Εμπορίου Τροφίμων. 1 

Αύξηση του χορηγούμενου από το Ταμείο Επικ. Ασφάλισης Υπαλ¬ 
λήλων Εμπορ. Καταστημάτων (ΤΕΑΥΕΚ) επιδόματος φυματί¬ 
ωσης.- . 2 

Μεταφορά πλεονάζοντος αποθεματικού κεφαλαίου από τον Ειδικό 

Λογ/σμό του Ν. 826/78 στο ΕΤΕΧ. 3 

Τροποποίηση της παρ. 1 του άρθρου 13 του Καταστατικού του Τα¬ 
μείου Πρόνοιας Εργατών Κομιστικής Υπηρεσίας ΟΛΘ.4 

Έναρξη ισχύος της 134/οικ. 652/23.4.1991 (Β' 346) απόφαση 
της Υπουργού Υγείας Πρόνοιας και Κοινωνικών Ασφαλί¬ 


σεων. 5 

Κύρωση Συλλογικής Συμβάσεως Εργασίας Πληρωμάτων Ρ/Κ Βιο- 
μηχανικών Επιχειρήσεων. 6 


Κύρωση Συλλογικής Συμβάσεως Εργασίας Πληρωμάτων Επιβα¬ 
τηγών Τουριστικών Θαλαμηγών Σκαφών Ν. 438/1976 ... 7 . 


ΥΠΟΥΡΓΙΚΕΣ Α ΠΟΦΑΣΕΙΣ & ΕΓΚΡΙΣΕΙΣ 

Αριθ. 128/959 (1) 

Αύξηση συντάξεων του Ταμείου Επικουρικής Ασφαλ. Υπαλλήλων 
Εμπορίου Τροφίμων. 

Η ΥΠΟΥΡΓΟΣ 

ΥΓΕΙΑΣ ΠΡΟΝΟΙΑΣ ΚΑΙ ΚΟΙΝ. ΑΣΦΑΛΙΣΕΩΝ 

Έχοντας υπόψη: 

1. Τις διατάξεις της παρ. 4 του άρθρου 1 του Ν.Δ. 4577/66 (ΦΕΚ 
230/Α/1966). 

2. Τις διατάξεις του Π.Δ. 105/1988 (ΦΕΚ 46/Α/88). 

3. Τις διατάξεις του άρθρου 7 του Ν. 1275/82 (ΦΕΚ 100/Α/82). 

4. Την γνώμη του Δ.Σ. του Ταμείου Επικουρικής Ασφάλισης Υπαλ¬ 
λήλων Εμπορίου Τροφίμων, που διατυπώθηκε κατά την 12/5/ 
25.4.90 συνεδρίασή του, αποφασίζουμε: 

1. Οι καταβαλλόμενες από το Ταμείο Επικουρικής Ασφάλισης Υπαλ¬ 
λήλων Εμπορίου Τροφίμων συντάξεις στους συνταξιούχους του, που το 
συνταξιοδοτικό τους δικαίωμα εμπίπτει στο μέχρι 31.12.1990 χρονικό 
διάστημα, αυξάνονται από 1.4.1991 κατά ποσοστό 15%. 

2. Επίσης από την ίδια παραπάνω ημερομηνία, τα κατώτατα όρια 
των χορηγουμένων από το Ταμείο συντάξεων, ορίζονται σε δέκα οκτώ 
χιλιάδες (18.000) δρχ. λόγω γήρατος και αναπηρίας και σε δεκαέξι χι¬ 
λιάδες πεντακόσιες (16.500) δρχ. λόγω θανάτου, ανεξάρτητα από το 
χρόνο έναρξης του συνταξιοδοτικού δικαιώματος. 


Η απόφαση αυτή να δημοσιευθεί στην Εφημερίδα της Κυβερνήσεως. 
Αθήνα, 28 Ιουνίου 1991 

Η ΥΠΟΥΡΓΟΣ 

Μ. ΓΙΑΝΙΜΑΚΟΥ 
-♦- 

Αρι θ. 113/944 (2) 

Αύξηση του χορηγούμενου από το Ταμείο Επικ. Ασφάλισης Υπαλλήλων 
Εμπορ. Καταστημάτων (ΤΕΑΥΕΚ) επιδόματος φυματίωσης. 

Η ΥΠΟΥΡΓΟΣ 

ΥΓΕΙΑΣ ΠΡΟΝΟΙΑΣ ΚΑΙ ΚΟΙΝ. ΑΣΦΑΛΙΣΕΩΝ 

Έχοντας υπόψη: 

1. Τις διατάξεις της παρ. 3 του άρθρου 2 του Ν.Δ. 912/1941 σε 
συνδυασμό με αυτές του άρθρου 59 του Α.Ν, της 11.11.35 (ΦΕΚ 
543/Α'/35) όπως αυτό αυθεντικά ερμηνεύτητε μτ το άρθρο 1 του Α.Ν. 
694/37 (ΦΕΚ 196/Α'). 

2. Τις διατάξεις του άρθρου 7 του Ν. 1275/82 (ΦΕΚ ΙΟΟ/Α’). 

3. Το Π.Δ. 105/1988 (ΦΕΚ 46/Α’/88). 

4. Την απόφαση του Δ.Σ. του Τ.Ε.Α.Υ.Ε.Κ. που πάρθηκε κατά την 
3475/20.5.91 συνεδρίασή του, αποφασίζουμε: 

1. Την αύξηση του επιδόματος φυματίωσης που χορηγεί το Ταμείο 
Επικουρικής Ασφάλισης Υπαλλήλων Εμπορικών Καταστημάτων σε 
8.000 δρχ. μηνιαία από 1.1.1991. 

Η απόφαση αυτή να δημοσιευθεί στην Εφημερίδα της Κυβερνήσεως. 

Αθήνα, 28 Ιουνίου 1991 

Η ΥΠΟΥΡΓΟΣ 

Μ. ΓΙΑΝΝΑΚΟΥ 

- ♦- 

Αριθ. 151/927 (3) 

Μεταφορά πλεονάζοντος αποθεματικού κεφαλαίου από τον Ειδικό Λογ/ 
σμό του Ν. 826/78 στο ΕΤΕΧ. 

Η ΥΠΟΥΡΓΟΣ 

ΥΓΕΙΑΣ ΠΡΟΝΟΙΑΣ ΚΑΙ ΚΟΙΝ. ΑΣΦΑΛΙΣΕΩΝ 

Έχοντας υπόψη: 

1. Τις διατάξεις του άρθρου 5 του Ν. 826/78 (ΑΊ94). 

2. Τα άρθρα 23, παρ. 1 στοιχ. στ' και 24 παρ. 1 και παρ. 2 στοιχ. γ', 
26 παρ. 1 και 27 παρ. 1 στοιχ. δ’ του Ν. 1558/85 (Α' 137). 

3. Το Π.Δ. 105/1988 (Α’ 46). 

4. Την 12/5 από 29.4.1991 απόφαση του Διοικητικού Συμβουλίου 
του Επικουρικού Ταμείου Ελλ. Χωροφυλακής. 

5. Το 8017/47/13/21.5.1991 έγγραφο του Υπουργείου Δημό¬ 
σιας Τάξης, αποφασίζουμε: 

Την μεταφορά ποσού ίσου με τριάντα εκατομμύρια δρχ. 
(30.000.000) από το πλεονάζον αποθεματικό κεφάλαιο του Ειδικού 

Λογαριασμού του Ν. 826/78 (Α’ 194) στο Επικουρικό Ταμείο Ελληνι¬ 
κής Χωροφυλακής. . 

Η απόφαση αυτή να δημοσιευθεί στην Εφημερίδα της Κυβερνήσεως. 

Αθήνα, 28 Ιουνίου 1991 

Η ΥΠΟΥΡΓΟΣ 

Μ. ΓΙΑΝΝΑΚΟΥ 
-♦-- 

Αριθ. Φ.204/917 (4) 

Τροποποίηση της παρ. 1 του άρθρου 13 του Καταστατικού του Ταμείου 
Προνοίας Εργατών Κομιστικής Υπηρεσίας ΟΛΘ. 

Η ΥΠΟΥΡΓΟΣ 

ΥΓΕΙΑΣ ΠΡΟΝΟΙΑΣ ΚΑΙ ΚΟΙΝ. ΑΣΦΑΛΙΣΕΩΝ 

Έχοντας υπόψη: 

1. Τις διατάξεις της παρ. 1 του άρθρου 30 του Α.Ν. 962/37 σε συν¬ 
δυασμό με τις διατάξεις του άρθρου 59 παρ. 1 του Α.Ν. της 11ης Νοεμ¬ 
βρίου 1935. 

2. Τις διατάξεις του Ν.Δ. 2520/53 «περί προσδιορισμού των αντι¬ 
κειμένων εφ’ ων εφαρμόζεται η διαδικασία η διαγραφόμενη υπό του άρ¬ 
θρου 59 του Α.Ν. της 11.11.1935 «περί Οργανισμού του Υπουργείου 
Εργασίας» ως τούτο τροποποιήθηκε και συμπληρώθηκε με το άρθρο 1 
του Α.Ν. 697/1937. 

3. Τις διατάξεις του άρθρου 14 του Π. Δ/τος 105/3.3.88 (Α' 46). 

4. Τις διατάξεις των άρθρων 23, 24, 26 και 27 του Ν. 1558/85 (Α' 
137). 

5. Τις διατάξεις του άρθρου 7 του Ν. 1275/82 (Α’ 100). 

6. Τη γνώμη του Δ.Σ. του Ταμείου Προνοίας Εργατών Κομιστικής 
Υπηρεσίας ΟΛΘ που διατυπώθηκε κατά την 3η/21.1.1991 συνε¬ 
δρίασή του. 

7. Τη γνώμη του Συμβουλίου Κοινωνικής Ασφάλειας που διατυπώ¬ 
θηκε κατά την 33η/22!5.91 συνεδρίασή του της ΚΣΤ’ περιόδου, απο¬ 
φασίζουμε: 

Η παρ. 1 του άρθου 13 του Καταστατικού του Ταμείου Προνοίας Ερ¬ 
γατών Κομιστικής Υπηρεσίας ΟΛΘ, όπως ισχύει μετά την τροποποίησή 
της με την Υ.Α Φ.204/1330/27.8.1990 (Β' 604) τροποποιείται ως 
εξής: 

«1. Το ποσό της εφάπαξ παροχής των ασφαλισμένων για κάθε χρόνο 
ασφάλισης - υπηρεσίας στην Κομιστική Υπηρεσία της ελεύθερης ζώνης 
του Οργανισμού Λιμένος Θεσ/νίκης, ορίζεται από 1.1.1991 ως ακο¬ 
λούθως: 

Από τον Ιο χρόνο μέχρι και το 10ο σε δρχ. 110.250 το χρόνο. 

Από τον 1 Ιο χρόνο μέχρι και τον 20ο σε δρχ. 160.800 το χρόνο. 

Από τον 21ο χρόνο και πάνω σε δρχ. 179.700 το χρόνο. 

Η.απόφαση αυτή να δημοσιευθεί στην Εφημερίδα της Κυβερνήσεως. 

Αθήνα, 28 Ιουνίου 1991 

Η ΥΠΟΥΡΓΟΣ 

Μ. ΓΙΑΝΙΜΑΚΟΥ 
-♦- 

Αριθ. Φ.134/οικ. 1053 (5) 

Έναρξη ισχύος της 134/οικ. 652/23.4.1991 (Β' 346) απόφαση της 
Υπουργού Υγείας Πρόνοιας και Κοινωνικών Ασφαλίσεων. 

Η ΥΠΟΥΡΓΟΣ 

ΥΓΕΙΑΣ ΠΡΟΝΟΙΑΣ ΚΑΙ ΚΟΙΝ. ΑΣΦΑΛΙΣΕΩΝ 

Έχοντας υπόψη: 

1. Τις διατάξεις του άρθρου 5 του Ν.Δ. 4601/1966 (Α' 242) «περί 
διατάξεων αφορωσών συνταξιοδοτικά θέματα του Ταμείου Επικουρικής 
Ασφαλίσεως Αρτοποιών». 

2. Τη γνώμη του Δ.Σ. του Ταμείου Επικουρικής Ασφαλίσεως Αρτο¬ 
ποιών που λήφθηκε κατά την 36/27.11.90 συνεδρίασή του. 

3) Τις διατάξεις των άρθρων 23,24,26 και 27 του Ν. 1558/1985 
(Α'137(, αποφασίζουμε: 

Η ισχύς της Φ134/οικ. 652/23.4.1991 (Β.346) απόφασης «Τρο¬ 
ποποίηση της 134/115/24.1.1980 (Β 253) Απόφασης Υπουργού 
Υγείας, Πρόνοιας και Κοινωνικών Ασφαλίσεων» αρχίζει από την ημερο¬ 
μηνία ισχύος του Π. Δ/τος 216/18.5.1991 (Α 81)». 


Η απόφαση αυτή να δημοσιευθεί στην Εφημερίδα της Κυβερνήσεως. 

Αθήνα, 28 Ιουνίου 1991 

Η ΥΠΟΥΡΓΟΣ 

ΜΑΡΙΕΤΤΑ ΓΙΑΝΝΑΚΟΥ 
-♦- 

Αριθ. 2324 (6) 

Κύρωση Συλλογικής Συμβάσεως Εργασίας Πληρωμάτων Ρ/Κ Βιομη¬ 
χανικών Επιχειρήσεων. 

Ο ΥΠΟΥΡΓΟΣ 
ΕΜΠΟΡΙΚΗΣ ΝΑΥΤΙΛΙΑΣ 

Έχοντας υπόψη: 

1. Τις διατάξεις του άρθρου 5 του Α.Ν. 3276/1944 «περί Συλλογι¬ 
κών Συμβάσεων εν τη Ναυτική Εργασία» όπως έχει τροποποιηθεί και 
ισχύει σήμερα. 

2. Το αριθ. 5/5.6.91 έγγραφο του Πανελληνίου Σωματείου Ρυμουλ¬ 
κών Βιομηχανίας με το οποίο υποβλήθηκε για κύρωση η από 4.6.91 
Συλλογική Σύμβαση Εργασίας των πληρωμάτων Ρυμουλκών Βιομη¬ 
χανικών Επιχειρήσεων, αποφασίζουμε: 

1. Την κύρωση της Συλλογικής Συμβάσεως Εργασίας Πληρωμάτων 
Ρυμουλκών Βιομηχανικών Επιχειρήσεων το κείμενο της οποίας υπο¬ 
γράφηκε στις 4.6.91 από τους νομίμους εκπροσώπους: 

α) Του Συνδέσμου Ελληνικών Βιομηχανιών και 

β) Του Πανελληνίου Σωματείου Ρυμουλκών Βιομηχανίας 

2. Η ισχύς της Συλλογικής Συμβάσεως η οποία κυρώνεται με την 
απόφαση αυτής αρχίζει από 1.1.91 και λήγει σύμφωνα με τα οριζόμενα 
σ’ αυτή. 

3. Η παρούσα με το κείμενο της κυρουμένης Συλλογικής Συμβάσεως 
να δημοσιευθούν στην Εφημερίδα της Κυβερνήσεως. 

Πειραιάς, 28 Ιουνίου 1991 

Ο ΥΠΟΥΡΓΟΣ 

ΑΡΙΣΤΟΤΕΛΗΣ ΠΑΥΛΙΔΗΣ 


ΣΥΛΟΓΙΚΗ ΣΥΜΒΑΣΗ ΕΡΓΑΣΙΑΣ 
Πληρωμάτων Ρυμουλκών Βιομηχανικών Επιχειρήσεων 

Στην Αθήνα σήμερα την 4 Ιουνίου 1991, μεταξύ των παρακάτω 
συμβαλλομένων αφενός του Νικολάου Αναλυτή, εκπροσώπου του Συν¬ 
δέσμου Ελληνικών Βιομηχανιών και αφετέρου των Γεωργίου Τσούκη 
και Γεωργίου Αθανασόπουλου, Προέδρου και Γενικού Γραμματέα (αντί¬ 
στοιχα του σωματείου με την επωνυμία «ΠΑΝΕΛΛΗΝΙΟ ΣΩΜΑΤΕΙΟ 
ΡΥΜΟΥΛΚΩΝ ΒΙΟΜΗΧΑΝΙΑΣ» που όλοι τους είναι νόμιμα εξουσιο¬ 
δοτημένοι για την υπογραφή της παρούσας Συλλογικής Σύμβασης Ερ¬ 
γασίας συμφωνούμται και γίνονται αποδεκτά τα ακόλουθα: 

Άρθρο 1 

1. Αναγνωρίζεται και συμφωνείται ότι οι εργασίες των Ρυμουλκών 
των Βιομηχανικών επιχειρήσεων είναι εντελώς διαφορετικές από τις ερ¬ 
γασίες των Ρυμουλκών των λιμένων Εσωτερικού. 

2. Για τον λόγο αυτό καταρτίζεται η παρούσα Συλλογική Σύμβαση 
Εργασίας, η οποία δεσμεύει από τη μια μεριά τις Βιομηχανικές Επιχει¬ 
ρήσεις που λειτουργούν στην Ελλάδα και διαθέτουν ρυμουλκά και από 
την άλλη τα πληρώματα των Ρυμουλκών αυτών. 

3. Στην έννοια του όρου πληρώματα περιλαμβάνονται αυτοί που ανα- 
φέρονται στο άρθρο 3 της παρούσας. 

Άρθρο 2 

1. Η εβδομαδιαία απασχόληση των πληρωμάτων των ρυμουλκών 
των βιομηχανικών επιχειρήσεων καθορίζεται σε 40 ώρες, οι οποίες κα- 
τανέμονται ανάλογα στις ημέρες της εβδομάδας από Δευτέρα μέχρι και 
Παρασκευή. Είναι δε το ωράριο αυτό αντίστοιχο με το ακολουθούμενο 
από το υπόλοιπο εργατοτεχνικό προσωπικό της κάθε βιομηχανικής επι¬ 
χείρησης. 

2. Αναγνωρίζεται, ότι είναι υποχρέωση των πληρωμάτων, λόγω της 
φύσης της εργασίας τους, να εργάζονται το Σάββατο, τις Κυριακές και 
τις αργίες, εφόσον τους ζητηθεί κατά τη λήξη της εργασίας της τελευ¬ 
ταίας εργάσιμης ημέρας. 

3. Όσοι εργάζονται το Σάββατο, λαμβάνουν προσαύξηση 75% επί 
του ωρομισθίου που είναι ίσο με το 1/166.667 του μηνιαίου μισθούν 
τους, για τις ώρες εργασίας που πραγματοποίησαν. 

4. Αναγνωρίζεται ότι η απασχόληση των πληρωμάτων των ρυμουλ¬ 
κών, εφόσον εργασθούν το Σάββατο, την Κυριακή ή τις αργίες, δεν θα 
είναι λιγότερο από πέντε ώρες για κάθε ημέρα. 

5. Η απασχόληση των πληρωμάτων των ρυμουλκών κατά το Σάβ¬ 
βατο, τις Κυριακές ή τις αργίες, θα κατανέμεται, εφόσον τούτο είναι δυ¬ 
νατόν, ισομερώς σε όλα τα ρυμουλκά. 

Άρθρο 3 

1. Με βάση την ημερήσια εργασία που καθορίζεται στο άρθρο 2 § 1 
της παρούσας, οι βασικοί μηνιαίοι μισθοί των πληρωμάτων των ρυ¬ 
μουλκών, διαμορφώνονται ως εξής: 

Ειδικότητα Βασικός μηνιαίος μισθός 


1.1.91 1.7.91 

Κυβερνήτης 132.500 140.400 

Πεοϊστάμενος Μηχανικός 131.300 139.200 

Υφιστάμενος Μηχανικός 114.800 121.800 

Λιπαντής 111.300 118.000 

Ναύτης 109.000 115.600 


2. Στους παραπάνω μηναίους μισθούς της § 1 έχει συμπεριληφθεί η 
αύξηση σε ποσοστό 2,3% της 1.5.1990 που προβλέπεται από την 
12.9.1990 συμπληρωματική Σ.Σ.Ε. του κλάδου, καθώς και το ποσο¬ 
στό 7,1% της ΑΤΑ που χορηγήθηκε με τη σχετική υπουργική απόφαση 
την 1.9.90. 

3. Στον Κυβερνήτη και στον Προϊστάμενο Μηχανικό χορηγείται επι¬ 
πλέον δραχμές 5.000 σαν σταθερό μηνιαίο επίδομα, το οποίο δεν συνυ¬ 
πολογίζεται στο βασικό μηνιαίο μισθό και στις επ’ αυτού τυχόν προσαυ¬ 
ξήσεις. 

4. Όσοι αμοίβονται με ημερομίσθιο θα παίρνουν σαν ημερομίσθιο το 
1/25 του βασικού μηνιαίου μισθού που, κατά τα παραπάνω αντιστοιχεί 
στην ειδικότητά τους. 

Άρθρο 4 

1. Τα πληρώματα των ρυμουλκών κατατάσσονται από τη βιομηχα¬ 
νική επιχείρηση σε βάρδιες, όπως αυτές ακολουθούνται από το υπό¬ 
λοιπο εργατοτεχνικό προσωπικό της, το δε ωράριό τους συμπίπτει με 
την έναρξη και τη λήξη της βάρδιας στην οποία κατάγηκαν. 

2. Τόπος εργασίας είναι το ρυμουλκό. Οι εργαζόμενοι είναι υποχρεω¬ 
μένοι να βρίσκονται κατά την έναρξη της βάρδιας πάνω στο ρυμουλκό 
και να φεύγουν από αυτό κατά τη λήξη της βάρδιας. Χρόνος μετάβασης 
και επιστροφής από το ρυμουλκό δε θεωρείται χρόνος εργασίας. 

3. Η βιομηχανική επιχείρηση δικαιούται πάντοτε ελεύθερα να μετα¬ 
θέτει τα πληρώματα από το ρυμουλκό σε ρυμουλκό και από βάρδια σε 
βάρδια, ανάλογα με τις ανάγκες που παρουσιάζονται κάθε φορά. 

Άρθρο 5 

1. Εφόσον τα πληρώματα διαταχθούν να εργασθούν πέρα από το 
ημερήσιο ωράριο που καθορίζεται από την επιχείρηση, υποχρεούνται να 
προσφέρουν υπρεωριακή εργασία, αντί ωρομισθίου που είναι ίσο με το 
1/166,667 του μηνιαίου μισθού τους, προσαυξημένου κατά 75%. 

2. Αυτοί που δεν εκτελούν διατεταγμένη εργασία, δεν αμοίβονται για 
όσο χρόνο θα παρέμειναν τυχόν στους τόπους εργασίας. 

Άρθρο 6 

1. Αυτοί που εργάζονται κατά τις νυκτερινές ώρες (22.00 - 06.00) 
παίρνουν προσαύξηση από 25% στα ωρομίσθια που αντιστοιχούν στις 
νυκτερινές ώρες εργασίες που πραγματοποίησαν. 

2. Η εργασία κατά τη νύκτα, στην οποία συμπεριλαμβάνεται και η 
υπερωριακή εργασία, είναι υποχρεωτική. 

Άρθρο 7 

1. Αυτοί που εργάζονται Κυριακές ή αργίες, παίρνουν προσαύξηση 
100% επί του ωρομισθίου που είναι ίσο με το 1/166,667 του μηναίου 
μισθού τους, όπως ορίζεται από το άρθρο 3 της παρούσας Συλλογικής 
Σύμβασης Εργασίας για τις ώρες που πραγματοποίησαν. 

2. Σαν ημέρες αργίας καθορίζονται οι παρακάτω: 

Η 1η του έτους 

Τα Θεοφάνεια 

Η 25η Μαρτίου 

Η Καθαρά Δευτέρα 


Η 1η Μαΐου 

Η Μεγάλη Παρασκευή 

Η Δευτέρα του Πάσχα, 

Η Γιορτή της Κοιμήσεως της Θεοτόκου 

Η 28η Οκτωβρίου 

Τα Χριστούγεννα 

Η 2η Ημέρα των Χριστουγέννων 

Άρθρο 8 

1. Όσοι συμπληρώνουν ένα έτος συνεχούς εργασίας στην ίδια βιομη¬ 
χανική επιχείρηση, δικαιούνται 30 συνεχείς ημέρες με πλήρεις αποδο¬ 
χές άδεια, στις οποίες περιλαμβάνονται και οι αργίες που αναφέρονται 
στο άρθρο 7 § 2, τα Σάββατα και οι Κυριακές. Στην περίπτωση που οι 
υπαγόμενοι σ’ αυτήν την Σ.Σ.Ε. έχουν συμπληρώσει 25 χρόνια απασχό¬ 
λησης σ’ οποίονδήποτε εργοδότη δικαιούνται 25 εργάσιμες ημέρες 
άδεια σε περίπτωση πενθήμερης εργασίας ή 30 εργάσιμες ημέρες σε πε¬ 
ρίπτωση εξαήμερης εργασίας. 

2. Σ’ αυτούς που δικαιούνται άδεια με πλήρης αποδοχές καταβάλλε¬ 
ται επιπλέον και επίδομα αδείας, που είναι ίσο με το μισό των μηνιαίων 
αποδοχών τους. 

3. Η χορήγηση της αδείας με αποδοχές καθορίζεται ανάλογα με τις 
ανάγκες της βιομηχανικής επιχείρησης. Η μη χορήγηση αδείας με απο¬ 
δοχές, έναντι καταβολής της νόμιμης αποζημίωσης, απαγορεύεται. 

4. Όσοι αποχωρούν πριν συμπληρώσουν ένα χρόνο συνεχούς υπηρε¬ 
σίας στην ίδια βιομηχανική επιχείρηση, δικαιούνται σαν αποζημίωση 
αδείας, τις τακτικές αποδοχές δυόμιση ημερών, για κάθε μήνα εργα¬ 
σίας, όπως επίσης και επίδομα αδείας ίσο με τις αποδοχές της άδειας, 
που δε μπορεί όμως να υπερβεί τα 13 ημμερομίσθια ή το μισό του μη¬ 
νιαίου μισθού. 

5. Αυτοί που απολύονται από την εργασία τους, για κάθε διαφορά θα 
διέπονται από την κάθε φορά ισχύουσα Συλλογική Σύμβαση Εργασίας, 
Νόμους και Διατάγματα, όπως αυτά καθορίζονται από τη σχετική Ναυ¬ 
τική Νομοθεσία. Διάστημα πάνω από 15 ημέρες θεωρείται σαν ολόκλη¬ 
ρος μήνας. 

6. Ο χρόνος της ετήσιας αδείας με αποδοχές θεωρείται σαν διακοπή 
λόγω αδείας από την εργασία. 

7. Η επιχείρηση υποχρεούται να ξανατοποθετήσει τον εργαζόμενο 
που τελειώνει η άδειά του στο ίδιο ή σε άλλο ρυμουλκό. Σε περίπτωση 
που στο διάστημα της αδείας του εργαζομένου μειωθεί ο αριθμός των 
ρυμουλκών και κατά συνέπεια και ο αριθμός των πληρωμάτων, η επι¬ 
χείρηση υπόσχεται να καταβάλλει κάθε προσπάθεια να του εξασφαλίσει 
εργασία, εφόσον είναι δυνατόν, μέσα στην ίδια επιχείρηση. 

Άρθρο 9 

1. Τα πληρώματα των ρυμουλκών οφείλουν να εκτελούν πρόθυμα 
και ευσυνείδητα την αποστολή τους και την εργασία τους και υποχρεού- 
νται ιδιαίτερα στην καλή συντήρηση των σκαφών τους κατά τις ώρες της 
απραξίας και της παραμονής τους σ’ αυτά, ακόμη δε στην άρτια και χω¬ 
ρίς καμμία κωλυσιεργία εκτέλεση των εντολών που λαμβάνουν για την 
κάλυψη των αναγκών σε όλο το 24ωρο, με τις προϋποθέσεις της παρού¬ 
σας και ιδιαίτερα για την εξυπηρέτηση εκτάκτων αναγκών (παροχή 
βοήθειας κ.λπ.). 

2. Σε περίπτωση έκτακτης ανάγκης, πυρκαγιάς ή συσμενών καιρι¬ 
κών συνθηκών, τα πληρώματα μόλις ειδοποιηθούν, ανεξάρτητα από 
ημέρα και ώρα, υποχρεούνται να προσέλθουν αμέσως στα σκάφη τους 
και να προσφέρουν τις υπηρεσίες τους. 

3. Τα πληρώματα ρυμουλκών που δουλεύουν στις νυκτερινές βάρδιες 
οφείλουν να παραμένουν άγρυπνα κατά τη διάρκεια της βάρδιάς τους. 

4. Γενικά, τα πληρώματα των ρυμουλκών υποχρεούνται να συμβάλ¬ 
λουν για την ομαλή και σύμφωνα με τη ναυτική τέχνη και εμπειρία διε¬ 
ξαγωγή της υπηρεσίας τους για την εκπλήρωση της αποστολής των ρυ¬ 
μουλκών. 

Άρθρο 10 

1. Στα πληρώματα των ρυμουλκών χορηγείται από τη βιομηχανική 
επιχείρηση από μία φόρμα εργασίας ανά εξάμηνο, ένα αδιάβροχο και 
ένα ζευγάρι παπούτσια που ανήκουν στον εργοδότη και αντικαθίστανται 
όχι νωρίτερα από το έτος ή όταν φθαρούν. Επίσης χορηγείται ένα ζευ¬ 
γάρι γάντια εργασίας ανά τετράμηνο, με την προϋπόθεση ότι θα παρα¬ 
δοθούν τα φθαρμένα. 

2. Αυτοί που τους χορηγούνται τα παραπάνω είδη υποχρεούνται να 
τα διατηρούν σε καλή κατάσταση. 

Άρθρο 11 

Ο Κανονισμός Εργασίας που ισχύει κάθε φορά στη Βιομηχανική Επι¬ 
χείρηση εφαρμόζεται και για τα πληρώματα των ρυμουλκών. 

Άρθρο 12 

1. Οι εργαζόμενοι στην ανοικτή θάλασσα, για οκτάωρο εργασία, 
αμοίβονται όπως καθορίζεται στο άρθρο 3, 

2. Οι εργαζόμενοι στην ανοικτή θάλασσα, εφ’ όσον πραγματοποιή¬ 
σουν υπερωριακή εργασία, αμοίβονται όπως καθορίζεται στο άρθρο 5. 

3. Οι εργαζόμενοι στην ανοικτή θάλασσα δικαιούνται της τροφοδο¬ 
σίας σε είδος που προβλέπεται από το Νόμο, για όσο χρόνο βρίσκονται 
σε ανοικτή θάλασσα. 

Άρθρο 13 

1. Στα πληρώματα των ρυμουλκών καταβάλλονται τα καθοριζόμενα 
από τις σχετικές υπουργικές αποφάσεις του Υπουργείου Εμπορικής 
Ναυτιλίας, Δώρα Χριστουγέννων - Νέου Έτους και Πάσχα. 

Άρθρο 14 

1. Στα πληρώματα των ρυμουλκών που έχουν συμπληρώσει ή που 
συμπληρώνουν τριετή υπηρεσία σε ρυμουλκά της ίδιας βιομηχανικής 
επιχείρησης, χορηγείται επίδομα πολυετούς υπηρεσίας, σε ποσοστό 5% 
επί του βασικού μηνιαίου μισθού τους όπως διαμορφώνεται στο άρθρο 3 
αυτής της Σ.Σ.Ε. με ανά εξάμηνο διακρίσεις για κάθε τριετία και μέχρι 
πέντε τριετίες το ανάερο. 

2. Χορηγείται επίσης'στα πληρώματα των ρυμουλκών επίδομα γά¬ 
μου σε ποσοστό 10% υπολογιζόμενο ομοίως στους βασικούς μισθούς. 

3. Σ’ αυτούς που λαμβάνουν μισθούς μεγαλύτερους απ’ αυτούς που 
καθορίζονται από την παρούσα Σ.Ε.Ε. και ειδικά στο παραπάνω απ’ 
αυτό που ισχύει ή πρόκειται να ισχύσει νόμιμο κατώτατο όριο, περιλαμ¬ 
βάνονται και συμψηφίζονται τα παραπάνω επιδόματα. 

Άρθρο 15 

Τα πληρώματα των ρυμουλκών είναι ναυτικοί και έχει σ’ αυτούς 
εφαρμογή η ναυτική νομοθεσία, ανεξάρτητα από το εάν ορισμένοι από 
τα πληρώματα είναι ή θέλουν να είναι ασφαλισμένοι στο ΙΚΑ λόγω έλ¬ 
λειψης προσωρινά ναυτικού φυλλαδίου. 

Άρθρο 16 

Σε περίπτωση ατυχήματος ή ασθένειας, καταβάλλονται οι καθοριζό¬ 
μενες από τη σχετική Ναυτική Νομοθεσία αποδοχές και λοιπές αποζη¬ 
μιώσεις. 

Άρθρο 17 

Οι αναλογίες κρατήσεως προς τα ασφαλιστικά ταμεία ΝΑΤ, ΤΗΛ- 
ΚΕΝ, ΤΠΚΕΝ και ΙΚΑ βαρύνουν τον εργοδότη και τον εργαζόμενο, 
κατά τη νόμιμη αναλογία. 

Άρθρο 18 

Στην περίπτωση που καταβάλλονται μισθοί ή ημερομίσθια ανώτερα 
από τα ελάχιστα όρια που καθορίζοννται στο άρθρο 3 της παρούσας, θα 
εξακολουθήσουν να καταβάλλονται. 

Άρθρο 19 

1. Η παρούσα Σ.Σ.Ε. με τις παραπάνω διακρίσεις θα ισχύει από 
1.1.1991. 

2. Η καταγγελία της παρούσας σύμβασης προϋποθέτει τετράμηνη 
προειδοποίηση από αυτόν που την καταγγέλει, για να υπάρξει επαρκής 
χρόνος συνεννόησης. 

Ύστερα από όσα πιο πάνω συμφωνήθηκαν, συντάχθηκε σε πίστωση 
η παρούσα η οποία υπογράφεται όπως ακολουθεί, θα υποβληθεί δε αρ¬ 
μόδια για να κυρωθεί. 

Τα Συμβαλλόμενα Μέλη 

(υπογραφές) 


Αριθ. 2324,18/1/91 (7) 

Κύρωση Συλλογικής Συμβάσεως Εργασίας Πληρωμάτων Επιβατηγών 
Τουριστικών Θαλαμηγών Σκαφών Ν. 438/1976. 

Ο ΥΠΟΥΡΓΟΣ 
ΕΜΠΟΡΙΚΗΣ ΝΑΥΤΙΛΙΑΣ 

Έχοντας υπόψη: 

1. Τις διατάξεις του άρθρου 5 του Α.Ν. 3276/44 «περί Συλλογικών 
Συμβάσεων εν τη ναυτική εργασία» όπως έχει τροποποιηθεί και ισχύει 
σήμερα. 

2. Το υπ’ αριθμ. 287/31.5.91 έγγραφο της Ενώσεως Πλοιοκτητών 
Ελληνικών Σκαφών Τουρισμού (ΕΠΕΣΤ), με το οποίο υποβλήθηκε για 
κύρωση η από 29.5.91 Συλλογική Σύμβαση Εργασίας Πληρωμάτων 
Επιβατηγών Τουριστικών θαλαμηγών Σκαφών Νόμου 438/1976. 

3. Το απόσπασμα πρακτικών Διοικ. Συμβουλίου της Ενώσεως 
Πλοιοκτητών Ελληνικών Σκαφών Τουρισιμού με αριθμό 329/ 
23.5.91, αποφασίζουμε: 

1. Την κύρωση της Συλλογικής Συμβάσεως Εργασίας Πληρωμάτων 
Επιβατηγών Τουριστικών Θαλαμηγών Σκαφών Ν. 438/76, το κεί¬ 
μενο της οποίας υπογράφηκε στις 29.5.91 από τους νομίμους εκπρο¬ 
σώπους: 

α) Της Ενώσεως Πλοιοκτητών Ελληνικών Σκαφών Τουρισμού 
(ΕΠΕΣΤ) και 

β) Της Πανελληνίου Ενώσεως Αξιωματικών και Κατωτέρων Πλη¬ 
ρωμάτων Επαγγελματικών και Ιδιωτικών Θαλαμηγών Σκαφών 
(Π.Ε.Α.Κ.Π.Ε.Ι.Θ.Σ.), εκτός από το άρθρο 19 το οποίο αντίκειται στο 
Σύνταγμα και τους Νόμους όσον αφορά στην ελευθερία στην πρόσβαση 
στην εργασία και το άρθρο 34 το οποίο προβλέπει οικονομική ενίσχυση 
συγκεκριμένου σωματείου εργαζομένων από εργοδοτικό σωματείο, γε¬ 
γονός το οποίο είναι αντίθετο με την ισχύουσα νομοθεσία. 

2. Η ισχύς της Συλλογικής Συμβάσεως η οποία κυρώνεται με την 
απόφαση αυτή αρχίζει από 1.1.1991 και λήγει στις 31.12.1991. 

3. Η παρούσα με το κείμενο της κυρούμενης Συλλογικής Συμβάσεως 
να δημοσιευθεί στην Εφημερίδα της Κυβερνήσεως. 

Πειραιάς, 28 Ιουνίου 1991 

Ο ΥΠΟΥΡΓΟΣ 

ΑΡΙΣΤΟΤΕΛΗΣ Α. ΠΑΥΛΙΔΗΣ 


ΣΥΛΛΟΓΙΚΗ ΣΥΜΒΑΣΗ ΕΡΓΑΣΙΑΣ 
Πληρωμάτων Επιβατηγών Τουριστικών Σκαφών Ν. 438/76 

Εν Πειραιεί σήμερον την 29.5.91 μεταξύ αφενός του εν Πειραιεί 
εδρεύοντος ανεγνωρισμένου Σωματείου υπό την επωνυμία Ένωση 
Πλοιοκτητών Ελληνικών Σκαφών Τουρισμού (ΕΠΕΣΤ) νομίμως εκ- 
προσωπουμένου υπό των Τριαντάφυλλου Βενετόπουλου Α’ Αντιπροέ¬ 
δρου και Διονυσίου Μιχόπουλου Γενικού Γραμματέα, δυνάμει του από 
17.3.91 υπ’ αριθ. 321 πρακτικού του Δ.Σ. του Σωματείου τούτου, και 
αφετέρου της εν Πειραιεί εδρευούσης ανεγνωρισμένης Επαγγελματικής 
Ένωσις με την επωνυμίαν Πανελλήνιος Ένωσις, Αξιωματικών και Κα¬ 
τωτέρων Πληρωμάτων Επαγγελματικών και Ιδιωτικών Θαλαμηγών 
Σκαφών (ΠΕΑΚΠΕ1ΘΣ) νομίμως εκπροσωπουμένης υπό των Ιωάννη 
Παναγιωτόπουλου Προέδρου και Βασιλείου Μούγιου Αντιπροέδρου. 

Συμφωνείται και υπογράφεται η παρούσα Συλλογική Σύμβαση Ερ¬ 
γασίας που αφορά τους όρους εργασίας και αμοιβής των πληρωμάτων 
που εργάζονται στα Επαγγελματικά Τουριστικά Πλοία ολικής χωρητι¬ 
κότητας μέχρι 500 κόρων. 

ΚΕΦΑΛΑΙΟ Α 
Άρθρο 1 

Γενικά περί Μισθολογίου 

1. Η παρούσα Συλλογική Σύμβαση ισχύει επί των: 

Επιβατηγών Επαγγελματικών Τουριστικών Σκαφών τα οποία εκτε- 
λούν Τουριστικούς πλόες εντός της Ελλάδας και του Μεσογειακού χώ¬ 
ρου, ολικής χωρητικότητας μέχρι 500 κόρων και εν γένει των σκαφών 
των μελών του ΕΠΕΣΤ του Νόμου 438/76. 

2. Το μισθολόγιο ως και οι πάσης φύσης αποδοχές των επί των ανω- 

τέρω Τουριστικών Σκαφών εργαζομένων ναυτικών καθορίζεται σε 
δραχμές. 

Άρθρο 2 
Μισθολόγιο 

Μισθός Ενέργειας 

Ο μηνιαίος βασικός μισθός των ναυτικών των υπηρετούντων επί των 
πιο πάνω πλοίων ορίζεται ως ακολούθως: 


Ναυτολογούμενος 

ως 

10-100 

κοχ. 

100,1-300 

κοχ. 

300,1-500 

κοχ. 

Πλοίαρχος 

103.832 

103.832 

118.041 

Κυβερνήτης 

Υποπλοίαρχος 

73.521 

83.919 

83.919 

- 

89.516 

89.516 

Ανθυποπλοίαρχος 

- 

75.591 

75.591 

Ναύκληρος 

- 

62.389 

72.788 

Ναύτης 

54.252 

58.592 

62.897 

Ναυτόπαις ' ” 

50.996 

50.996 

50.996 

Μηχανικός Α' 

103.440 

103.440 

117.260 

Μηχανικός Β' 

89.516 

89.516 

89.516 

Μηχανικός Γ' 

83.192 

83.192 

83.192 

Μηχανοδηγός 

72.788 

77.472 

77.472 

Χειριστής 

54.252 

54.252 

54.252 

Μαθ. Μηχανής 

50.996 

50.996 

50.996 

θαλαμηπόλος 

55.744 

62.028 

62.028 

Βοηθός Θαλαμηπόλου 

50.996 

50.996 

50.996 

Μάγειρας 

62.389 

72.787 

72.787 

Βοηθός Μαγείρου 

50.996 

50.996 

50.996 

Καμαριέρα 

50.996 

50.996 

50.996 

Διπλ. θαλαμηπόλος 

80.695 

80.695 

95.179 

Διπλ. Μάγειρας 

80.695 

80.695 

95.179 


Άρθρο 3 
Αντίτιμο τροφής 

Το ημερήσιο αντίτιμο τροφής του ναυτικού παντός βαθμού και ειδι¬ 
κότητας, σε όσες περιπτώσεις δικαιούται τέτοιο αντίτιμο, ορίζεται σε 
δραχμές (1.000) χίλιες ημερησίως. 

Άρθρο 4 

Μισθός ασθένειας - Θέσεις νοσηλείας 

1. Ο μισθός ασθένειας για την περίθαλψη του ναυτικού εντός Νοσοκο¬ 
μείου ή Κλινικής, καθορίζεται σε ποσοστό ενενήκοντα επί τοις εκατό 
90% του εις το άρθρο 2 της παρούσης μισθού ενεργείας, ήτοι του μισθού 
της Συλλογικής Σύμβασης Εργασίας. 

2. Ο μισθός ασθένειας για την περίπτωση νοσηλείας του ναυτικού 
εκτός Νοσοκομείου ή Κλινικής στην ξηρά καθορίζεται σε ποσοστό ενενή¬ 
κοντα πέντε 95% του εις το άρθρο 2 της παρούσης, μισθού ενεργείας 
της Συλλογικής Σύμβασης και με το αντίτιμο τροφής του εις το άρθρο 3 
της παρούσης. 

3. Οι Αξιωματικοί και τα Κατώτερα Πληρώματα δικαιούνται νοση¬ 
λείας εις Νοσοκομεία ή Κλινικές αντίστοιχα των υπό του ΝΑΤ - ΟΙΚΟΥ 
ΝΑΥΤΟΥ προσφερομένων σε περίπτωση τέτοιας νοσηλείας. 

Άρθρο 5 

Προκαταβολές και εξοφλήσεις μισθού 

1. Με την ναυτολόγησή τους οι ναυτικοί δικαιούνται προκαταβολής 
μέχρις ενός Ιδνθημέρου. 

2. Στους λιμένες της αλλοδαπής και εφόσον επιτρέπεται υπό των εκεί 
Τοπικών Αρχών η χορήγηση στον Πλοίαρχο (ή Κυβερνήτη) συναλλάγ¬ 
ματος, δύναται να χορηγηθεί στον ναυτικό προκαταβολή σε ξένο νόμι¬ 
σμα, ίση προς το ήμισυ (1/2) των ημερομισθίων της παραμονής του 
πλοίου στην αλλοδαπή, εφόσον μόνον υπάρχει δυνατότης εξεύρεσης συ¬ 
ναλλάγματος, παρά του Πλοιοκτήτου. 

3. Η εξόφληση των πάσης φύσής αποδοχών του ναυτικού, δηλαδή 
του μισθού, υπερωριών, αποζημίωσης, ειδικής αμοιβής των Κυριακών 
κ.λπ., θα γίνεται στο τέλος κάθε μήνα από την Πλοίαρχο (ή Κυβερνήτη) 
με λογαριασμό μισθοδοσίας (ΜΆΟΕ8 ΑΟΕΟϋΝΤ) ή με απλή απόδειξη. 

4. Στην περίπτωση της παραγράφου 2, τα ποσά τα οποία λαμβάνει ο 


ναυτικός σε ξένο συνάλλαγμα, θα εκφράζονται σε δραχμές βάσει της επί¬ 
σης τιμής αγοράς της Τράπεζας κατά την ημέρα καταβολής τους (εφό¬ 
σον βεβαίως υπάρχει η δυναότητα εξεύρεσης συναλλάγματος). 

5. Οι καταβολές στην Ελλάδα πραγματοποιούνται σε δραχμές με 
μόνη εξαίρεση τις καταβολές στο εξωτερικό, οι οποίες όμως είναι δυνη¬ 
τικές ή θα συμφωνούνται ειδικότερα μεταξύ του Πλοιοκτήτου και του 
Ναυτικού. 

Άρθρο 6 
Άδειες 

1. Ο ναυτικός δικαιούται αδεϊας (96) ημερών το χρόνο, υπολογιζο- 
μένης σε (8) ημέρες ανά μήνα υπηρεσίας του, για δε τις τυχόν ολιγότε- 
ρες του μήνα ημέρες δικαιούται το αντιστοιχούν κλάσμα (η άδεια αυτή 
λογίζεται ως συντάξιμος χρόνος, κατά τα ισχύοντα περί ΝΑΤ). 

2. Κατά τις ημέρες της αδεϊας του ο ναυτικός δικαιούται του αναλο- 
γούντος σε αυτές μισθού ενεργείας βασικού μισθού και επιδομάτων ως 
και του εις το άρθρο 3 της παρούσης οριζομένου αντιτίμου τροφής. Για 
τον υπολογισμό της αδεϊας το ημερομίσθιο καθορίζεται εις 1/22 του 
τρέχοντος μισθού. 

3. Η άδεια παρέχεται σε όλους από τον πλοιοκτήτη ή κατ’ εξουσιοδό¬ 
τηση αυτού από τον Πλοίαρχο (ή Κυβερνήτη), εφόσον κατά την κρίση 
του το επιτρέπουν οι ανάγκες του σκάφους, δύναται δε να χορηγείται και 
κατά την παραμονή του σκάφους σε λιμένα για επισκευές, ετήσια επιθε¬ 
ώρηση κ.λπ., του ναυτικού υποχρεωμένου να αποδεχθεί την παρεχομέ- 
νην άδεια. Σε περίπτωση, κατά την οποία οι ανάγκες του πλοίου δεν επι¬ 
τρέπουν την χορήγησιν αδεϊας, η χορήγηση κατ’ επιλογήν του ναυτικού 
είτε αναβάλλεται δια τον κατάλληλο χρόνο είτε θεωρείται ως παρασχε- 
θείσα, καταβαλλομένου σε τέτοια περίπτωση εις τον ναυτικόν του ανα- 
λογούντος μισθού μετά του αντιτίμου τροφής, έστω και αν αυτός παρα¬ 
μένει και διατρέφεται επί του πλοίου. 

4. Ο ναυτικός απολυόμενος από το πλοίο, δικαιούται οπωσδήποτε 
της υπό των παραγράφων 1 και 2 του παρόντος άρθρου προβλεπομένης 
αδεϊας του και αν ακόμη δεν ζήτησε την παροχήν αυτή από τον Πλοίαρ¬ 
χον (ή Κυβερνήτη), διαρκούσης της υπηρεσίας του και ανεξαρτήτως του 
λόγου για τον οποίο δεν παρεσχέθη εις τον ναυτικό η άδειά του ή δεν κα- 
τεβλήθη εις τούτον ο αναλογούν εις ταύτην μισθός. Εφόσον όμως έχει 
συνομολογηθεί στην κατ’ ιδίαν σύμβαση εργασίας και η παροχή^τη^ 
αναλογούσης αδεϊας μετά της τροφοδοσίας, τότε ο ναυτικός δεν δύναται 
να την (αναζητήσει, δις, αφού έχει ήδη καταβληθεί κατά την εξόφληση 
των μηνιαίων αποδοχών του. 

5. Τα δώρα εορτών Χριστουγέννων και Πάσχα, αντιπροσωπεύοντα 
αποδοχές, τεσσαράκοντα πέντε ημερών καταργήθησαν από 1.1.83, εν- 
σωματούμενα εις την κανονική άδεια, η οποία ούτως αυξήθηκε εις (96) 
ενενήκοντα έξι ημέρες ετησίως και υπολογίζεαι κατά τα ειδικότερα κα¬ 
θοριζόμενα υπό του παρόντος άρθρου. 

» 

Άρθρο 7 

Ημέρες αργίας εν πλω και εν λιμένι 

1. Ως ημέρες αργίας εν πλω και εν λιμένι ορίζονται: 
α. Η πρώτη του Έτους 

β. Η εορτή των Θεοφανείων 
γ. Η Καθαρά Δευτέρα 
δ. Η 25η Μαρτίου 
ε. Η Μεγάλη Παρασκευή 
στ. Η Δευτέρα του Πάσχα 
ζ. Η ημέρα του Αγίου Γεωργίου 
η. Η πρώτη Μαΐου 
θ. Η ημέρα της Αναλήψεως 
ι. Η 15η Αυγούστου 
ια. Η 14η Σεπτεμβρίου 
ιβ. Η 28η Οκτωβρίου 
ιγ. Η ημέρα του Αγίου Νικολάου 
ιδ. Η ημέρα των Χριστουγέννων 
ιε. Η δεύτερη ημέρα των Χριστουγέννων 
ιστ. Εις τους Ελληνικούς λιμένες αναγνωρισμένες ως ημέρες αργίες το¬ 
πικές γιορτές, εφόσον το πλοίο ναυλογεί εις λιμένα που έχει τοπική 
εορτή αργίας. 

2. Κατά τις άνω ημέρες οι ναυτικοί απαλλάσσονται πάσης εργασίας, 
πλην των εργασιών ασφαλείας του σκάφους. Τυχόν απασχόληση τού- 

των εν πλων και εν λιμένι λόγω αναγκών του πλοίου πλην των εργα¬ 
σιών ασφαλείας του σκάφους είναι υποχρεωτική και αμείβεται υπερω- 
ριακά (άρθρο 13ο πρόσθετος εργασία και αμοιβή εργασίας). 

3. Η εν λιμένι εργασία κατά τις Κυριακές εις τους απασχολουμένους 
την ημέρα (Ϊ)ΑΥΜΕΝ) διέπεται από τα αναφερομένας διατάξεις ημε¬ 
ρών αργίας και αμείβεται υπερωριακά (άρθρο 13). 

Άρθρο 8 

Ιματισμός 

Οι Αξιωματικοί και τα μέλη του κατώτερου πληρώματος υποχρεού- 
νται να φέρουν κατά τις ώρες εκετελέσεως των καθηκόντων τους την 
καθιερωμένη στολή του Ε.Ν., μετά των διακριτικών για κάθε κλάδο 
προσωπικού κατά βαθμόν ή ειδικότητα. Οι στολές δίδονται από τους 
πλοιοκτήτες. 

Άρθρο 9 

Είδη ενδιαίτησης και τροφοδοσίας 

Σε κάθε Αξιωματικό και μέλος του κατώτερου πληρώματος παρέχο¬ 
νται από το πλοίο: 

α) Τα απαραίτητα είδη κλινοσκεπασμάτων, ήτοι στρώματα - σεντό¬ 
νια - κλινοσκεπάσματα και προσκέφαλα. 

β) Είδη καθαριότητας, ως προσόψια - σάπων κοινός ενός χιλιόγραμ¬ 
μου ανά δεκαπενθήμερον, ως και η αναγκαία ποσότης σαπουνιού προ¬ 
σώπου. 

γ) Είδη εστιάσεως, ως πιάτα - πηρούνια - μαχαίρια - κύπελλα κ.λπ., 
κατάλληλα για την λήψη γευμάτων. 

Εκ των ειδών της προηγούμενης παραγράφου τα σεντόνια, τα καλύ- 
ματα των προσκέφαλων και τα προσόψια θα εναλλάσσονται με καθαρά 
κάθε εβδομάδα. 

Πάντα τα ανωτέρω είδη ως και ο ιματισμός πρέπει να παραδίδονται 
στους ναυτικούς καθαρά και σε κατάσταση επιτρέπουσα τη συνήθη 
χρήση τους. 

Οι ναυτικοί υποχρεούνται να επιστρέφουν τα κατά τις διατάξεις του 
παρόντος άρθρου παρεχόμενα μη αναλώσιμα είδη σε καλή κατάσταση 
στο τέλος κάθε εβδομάδος προς αντικατάστασή ως και κατά την από¬ 
λυσή τους, λογιζομένης ως φυσιολογικής της λόγω συνήθους χρήσεως 
*” φθοράς των. Επίσης οι ναυτικοί πρέπει να μεριμνούν για τον καθορισμό 
των στολών τους ευ γένει, ώστε να παρουσιάζονται κόσμια ενδεδυμέυοι. 

Άρθρο 10 

Ώρες εργασίας και ευθύνες 

1. Οι ώρες εργασίας για όλους εν γένει τους ναυτικούς παντός βαθ¬ 
μού και ειδικότητας, τους εργαζόμενους επί των Επαγγελματικών Του¬ 
ριστικών Σκαφών, εν πλω και εν λιμένι καθορίζονταιι σε σαράντα (40) 
ώρες εβδομαδιαίως, ήτοι σε οκτώ (8) ώρες κάθε μέρα από Δευτέρα μέ¬ 
χρι Παρασκευή. Η πέραν των ωρών αυτών εργασία των μελών του πλη¬ 
ρώματος ευ γένει ως και οποιαδήποτε πρόσθετη πέραν των οριζομέυων 
ως κατωτέρω εργασιών κατά το Σάββατο και την Κυριακή, πρόσθετη 
απασχόληση αμείβονται υπερωριακά. Το επίδομα του Σαββάτου για 
πλήρες οκτάωρο ορίζεται στο 1/22 του μηνιαίου μισθού. Για κανονική 
οκτάωρη απασχόληση της Κυριακής η αμοιβή ορίζεται στο άρθρο 28. 

2. Η απασχόληση του πληρώματος κατά Σάββατο - Κυριακή στο λι¬ 
μάνι θα πραγματοποιείται μόνο όταν γίνεται επιβίβαση ή αποβίβαση 
επιβατών ή εφόσον απαιτούν τέτοια απασχόληση οι ανάγκες του πλοίου 
ή το αξιώσει ο Πλοιοκτήτης ή ο Πλοίαρχος. Όταν υπάρχουν επί του 
πλοίου επιβάτες η παραμονή του πληρώματος είναι υποχρεωτική εφό¬ 
σον το ορίσει ο Πλοιοκτήτης ή ο Πλοίαρχος. 

3. Οι Κυβερνήτες και Πλοίαρχοι έχουν υποχρέωση να κινούν τα 
σκάφη αποκλειστικά και μόνον σε εντολές του Πλοιοκτήτη. Η πρωτο¬ 
βουλία τους θα περιορίζεται στην κατά το δυνατό καλύτερη εκτέλεση 
της εργασίας, την εξυπηρέτηση των επιβατών και την ευθύνη για τη συ¬ 
ντήρηση των σκαφών κατά τις ώρες απραξίας γενικώς, ασκούντες σο¬ 
βαρή εποπτεία επί του πληρώματος. 

4. Υπάρχει ευθύνη του Πλοιάρχου ή Κυβερνήτου, αλλά και του λοι¬ 
πού πληρώματος αδιακρίτως, για την ασφάλεια του σκάφους, τόσον 
από πλευράς αγκυροβολιάς, όσον και λοιπών μέτρων ασφαλείας και 
εξυπηρέτησης επιβατών, επισκεπτών, ΒΚΟΚΕΚ.5 κ.λπ. 

5. Χωρίς να θίγονται τα κεκτημένα δικαιώματα του ναυτικού εκ του 
χρόνου διαδραμούσης υπηρεσίας του, δύναται ο Πλοιοκτήτης να μετα¬ 
θέσει το πλήρωμά του εν όλω ή εν μέρει, περιλαμβανομένου και του 


Πλοιάρχου ή Κυβερνήτη, εις άλλο σκάφος ιδιοκτησίας του ή των συμφε¬ 
ρόντων ή διαχείρισής του, αδιακρίωτς, ώστε σε κάθε περίπτωση να εξα¬ 
σφαλίζεται η καλύτερη δυνατή εξυπηρέτηση των σκαφών, των ναυτι¬ 
κών, μη δυναμένων να αρνηθούν μια τέτοια μετάθεση. Οι σχετικές με¬ 
ταβολές, πρέπει να νομιμοποιούνται το ταχύτερο. 

6. Οι Πλοίαρχοι ή Κυβερνήτες έχουν υποχρέωση σύνταξης μηνιαίας 
εγγράφου απόδοσης λογαριασμού Πλοιάρχου εις τον Πλοιοκτήτην, ευ- 
θυνόμενοι για την όλη διαχείρισή τους. Οι Πλοίαρχοι και Κυβερνήτες 
δεν μπορούν να προβαίνουν σε αγορές, επισκευές, ή προμήθειες πέραν 
των συνήθων χωρίς ειδική άδεια του Πλοιοκτήτη. 

Άρθρο 11 

Ώρες εργσίας προσωπικού Γενικών Υπηρεσιών εν Πλώ 
και εν λιμένι 

1. Ειδικώς για το προσωπικό Γενικών Υπηρεσιών εν γένει η,οκτά¬ 
ωρη ημερήσια εργασία του κατανέμεται από της 06.00 ώρας μέχρι 
22.00 ώρας με μία ή πλείονας διακοπές αναλόγως προς το πρόγραμμα 
εργασίας και τις ανάγκες του σκάφους, εφαρμοζομένων αναλόγως των 
διατάξεων του άρθρου 13, για την πέραν του 8ώρου απασχόλησή του. 

2. Οι ώρες νυκτοφυλάκων του προσωπικού των θαλαμηπόλων πά- 
σης διαβάθμισης ορίζονται εν πλώ από τις 21.00 μέχρι της 06.00 της 
επομένης και εν όρμω από της 18.00 μέχρι της 06.00 της επομένης. 

Άρθρο 12 

Νυκτοφύλακες - Φύλακες 

1. Οι εργάσιμες ώρες των νυκτοφυλάκων ορίζονται σε δώδεκα (12) 
συνεχείς ώρες, περιλαμβανομένων μεταξύ της 18.00 ώρας και της 
06.00 της επομένης, των δε φυλάκων από 06.00 έως 18.00. Άπαντες 
οι ναυτολογημένοι έχουν την υποχρέωση φυλακής-νυκτοφυλακής, χω¬ 
ρίς δικαίωμα υπερωριακής αμοιβής. Μετά την εκτέλεση καθηκόντων 
φύλακα-νυκτοφύλακα, ο ναυτικός διακαιούται ρεπό σε μία από τις επό¬ 
μενες ημέρες της εβδομάδας, μετά από συννενόηση με τον Πλοίαρχο. 

Άρθρο 13 

Πρόσθετος εργασία και πρόσθετος αμοιβή - Υπερωρίες 

1. Ο ναυτικός εάν διαταχθεί να εκτελέσει πρόσθετη εργασία, πέρα 
των κεκανονισμένων ωρών είναι υποχρεωμένος να την εκτελέσει δεν δύ- 
ναται όμως η πρόσθετη αυτή εργασία να υπερβαίνει τις τέσσερις ώρες 
έντος του 24ώρου. 

2. Για την πρόσθετη αυτή εργασία, ο εκτελέσας αυτή ναυτικός δια- 
καιούται σε πρόσθετη αμοιβή (υπερωρία) η οποία υπολογίζεται ως εξής: 
το ποσόν του μηνιαίου βασικού μισθού διαιρείται δια των ωρών μηνιαίας 
υποχρεωτικής απασχόλησης τούτων εξευρισκομένων δια της διαίρεσης 
του εκ ταύτης προκύπτοντος πηλίκου 4,33 επί τις ώρες της εκάστοτε 
ιαχύουσης εβδομαδιαίας υποχρεωτικής απασχόλησης. Βάσει του ανω¬ 
τέρω υπολογισμού οι ώρες μηνιαίας υποχρεωτικής απασχόλησης ανέρ¬ 
χονται σε 172, 

Άρθρο 14 

Πρόσθετες εργασίες μη αμοιβόμενες όταν εκτελούνται 
εντός εργασίμων ωρών 

Δεν καταβάλλεται πρόσθετη αμοιβή (υπερωρία) για τις κατωτέρω 
μνημονευόμενες εργασίες, εφόσον αυτές εκτελούνται εντός των εργασί¬ 
μων ωρών ή κατά τις ώρες φυλακής. 

I. Εργασίες καταστρώματος: 

α) Για την αποσκωρίαση ελασμάτων. 

β) Για την λίπανση των βαρούλκων. 

γ) Για την εξασφάλιση αντικειμένων καταστρώματος επικείμενης θα¬ 
λασσοταραχής. 

δ) Για τον καθαρισμό υδροσυλλεκτών κύτους (κουτί σεντινών). 

ε) Για τον χρωματισμό κλειστών χώρων εναλλοσόμενοι ανά δίωρον 
και εφόσον υπάρχει τεχνικός ή φυσικός αερισμός και των διαμερισμά¬ 
των και των εχόντων σχέση με το κατάστρωμα. 

στ) Για τον εξωτερικό χρωματισμό του πλοίου κατά την διάρκεια της 
ημέρας εν όρμω. 

ζ) Για πάσα άλλη εργασία συντήρησης του πλοίου. 

II. Εργασίες Μηχανοστασίου: 

α) Για τον καθαρισμό δαπέδου του μηχανοστασίου. 

β) Για την πλύση και τον χρωματισμό του μηχανοστασίου εν όρμω 
της εργασίας αυτής μη δυναμένης να ανατεθεί στον βοηθό μηχανής 
απαγορευμένων των ικριωμάτων. 

γ) Για την εκκένωση των βαρελιών μηχανέλαιου στις δεξαμενές του 
πλοίου, εκτελουμένην εν όρμω μεν, εφόσον δεν διατηρούνται οι φυλακές 
του Μηχανοστασίου, εν πλώ δε μόνον υπό των βοηθών. 

δ) Για την παραλαβή καυσίμων υπό των Μηχανικών (Μηχανοδη¬ 
γών). 

ε) Για την εν γένει συντήρηση του μηχανοστασίου και την εκτέλεση εν 
γένει εργασιών. 

III. Εργασίες Γενικές: 

α) Για την παράδοση κατά των ως άνω τρόπο, των ακαθάρτων ειδών 
ρουχισμού προς πλύση και παραλαβή αυτών. 

β) Για την πλύση και τον καθαρισμό των διαμερισμάτων του πληρώ¬ 
ματος. 

γ) Για την παραλαβή τροφοεφοδίων, εξαρτημάτων κ.λ.π. 

IV. Γενική Παρατήρηση: 

Ασχέτως των εργασιών του παρόντος άρθρου οι οποίες μνημονεύο¬ 
νται ενδεικτικώς, όλοι οι ναυτικοί υποχρεούνται στην εντός των εργασί¬ 
μων ωρών εκτέλεση όλων των εργασιών των καθοριζομένων υπό του 
κανονισμού Εσωατερικής Υπηρεσίας επί των Επιβατηγών Τουριστικών 
Πλοίων άνω των 500 κοχ. των αναγομένων στην ειδικότητα έκαστου 
ναυτικού, ή ειδικού κανονισμού για τα σκάφη του Σ.Ι.Ε.Τ.Σ., που τυχόν 
ήθελε συνταχθεί. Λαμβανομένης υπόψη της ιδιαιτερότητας των συνθη¬ 
κών εκαμετάλλευσης των Επιβατηγών Επαγγελματικών Τουριστικών 
Σκαφών, ο ναυτικός οφείλει να εκτελεί χωρίς ιδιαίτερη αμοιβή και άλλα 
εκτός της ειδικότητάς του καθήκοντα, εφόσον ταύτα εκτελούνται εντός 
του νομίμου ωραρίου εργασίας του. 

Άρθρο 15 

Πρόσθετες εργασίες μη αμειβόμενες 

Δεν καταβάλλεται πρόσθετη υπερωρία στους Αξιωματικούς και Κα¬ 
τώτερο Προσωπικό, για τις κατωτέρω μνημονευόμενες εργασίες τις 
οποίες υποχρεούνται αυτοί να εκτελούν οποιαδήποτε ημέρα της εβδομά¬ 
δας και οποιαδήποτε ώρα έστω και εκτός των εργασίμων ωρών. 

α) Εργασίες σε περίπτωση ανωτέρας βίας που αφορούν την ασφάλεια 
του πλοίου, των επιβαινόντων αυτού ή την ασφάλεια του πλοίου ως και 
εργασίες οπτήρος. 

β) Εργασίες για την εκτέλεση γυμνασίων καθαίρεσης λέμβων του 
πλοίου στην θάλασσα, πυρκαϊάς και εγκατάλειψης του πλοίου, εκμάθη¬ 
σης χειρισμού ταχυπλόου λέμβου, εκτέλεση ναυταθλημάτων δυναμένων 
να εκτελεσθούν δια των εξαρτημάτων του πλοίου. 

Άρθρο 16 

Έκτακτες εργασίες παραλαβής βαρέων αντικειμένων του πλοίου και 
μεταφορά αυτών, αμείβονται ιδιαιτέρως, εφόσον εκτελούνται εκτός του 
πλοίου, κατόπιν συμφωνίας. 

Άρθρο 17 

Βιβλίο πρόσθετων και ιδιαιτέρων αμοιβών 

1. Οι υπερωρίες καταβάλλονται επί τη βάσει βιβλίου υπερωριών τη- 
ρουμένου υπό του Πλοιάρχου ή Κυβερνήτη. Οι εγγραφές στο βιβλίο 
αυτό, αφού επικυρωθούν από τον Πλοίαρχο ή Κυβερνήτη, θεωρούνται 
δεσμευτικές για αμφότερα τα μέλη και δεν δύναται να αμφισβητηθούν 
εφόσον καθημερινά προσυπογράφονται παρά των υπερωριακώς εργα- 
σθέντων ναυτικών. Ανα διήμερον θα γίνεται θεώρηση του βιβλίου από 
την πλησιέστερη Λιμενική Αρχή και από τον Πλοιοκτήτη εντός 24ώ- 
ρου, από την άφιξη του Πλοίου στο λιμάνι πέρατος του ταξειδίου, άλλως 
δεν θα λαμβάνεται υπόψη οποιαδήποτε εγγραφή. 

2. Υπόλογοι προς τον Πλοίαρχο ή Κυβερνήτη Αξιωματικοί για την 
κανονική τήρηση του βιβλίου Πρόσθετων και Ιδιαι-ςέρων αμοιβών είναι 
ο Υποπλοίαρχος για το προσωπικό καταστρώματος, ο Α' Μηχανικός 
για το προσωπικό του Μηχανοστασίου και ο Αρχιθαλαμηπόλος και ο 
Αρχιμάγειρας οι οποίοι τηρούν τα βιβλία υπερωριών των τμημάτων 
των, υπό τον έλεγχο του Πλοιάρχου ή Κυβερνήτη ή του οριζομένου από 
αυτόν Αξιωματικού. 

Πριν από την εκτέλεση κάθε πρόσθετης ή έκτακτης εργασίας υποχρε- 
ούνται να αναφέρουν τούτο στον Πλοίαρχο ή Κυβερνήτη για να λάβουν 
την έγκρισή του. Σε περίπτωση όμως απουσίας του Πλοιάρχου ή Κυ¬ 
βερνήτη οι ανωτέρω υπόλογοι δύνανται, υπαρχούσης επειγούσης ανά¬ 


γκης, να διατάξουν την εκτέλεση της εργασίας υποχρεούμενοι να αναφέ¬ 
ρουν εν συνεχεία σχετικά στον Πλοίαρχο ή Κυβερνήτη. 

Οι κατά τ’ ανωτέρω υπόλογοι Πλοίαρχο ή Κυβερνήτες υποχρεούνται 
να καταγράφουν καθ’ εκάστην στο βιβλίο πρόσθετων και έκτακτων 
αμοιβών τις οφειλόμενες στα μέλη του πληρώματος αμοιβές και να κα¬ 
λούν τους δικαιούχους να προσυπογράφουν για το σύμφωνο των σχετι¬ 
κών εγγραφών και να ακολουθούν την πιο πάνω διαδικασία θεώρησης. 

Άρθρο 18 
Απαγορεύσεις 

Απαγορεύεται ο χρωματισμός και η αποσκωρϊαση του πλοίου εν πλω 
και με την χρησιμοποίηση ικριωμάτων (σκαλωσιών), ως και ο χρωμα¬ 
τισμός των ιστών και της καπνοδόχου και επικινδύνων σημείων (εξωτε¬ 
ρική πλευρά λέμβων, καπονιών, κ.λπ.). 

Άρθρο 19 
Ναυτολόγηση 

Τα πληρώματα των πλοίων που αφορά η παρούσα Συλλογική Σύμ¬ 
βαση καταρτίζονται υπό τα τακτικά μέλη της Π.Ε.Α.Κ.Π.Ε.Ι.Θ.Σ., 
(κατ’ απόλυτον εκλογή υπό του Πλοιοκτήτου) ή οποιοσδήποτε ναυτερ- 
γατικού σωματείου για τις αντίστοιχες ειδικότητες. 

Άρθρο 20 

Διαιτητική Επιτροπή 

Για την επίλυση κάθε αμφισβήτησης ή διαφοράς που μπορεί να προ¬ 
κύπτει, ως προς την ερμηνεία ή την εφαρμογή των όρων της παρούσης, 
ορίζεται τριμελής Διαιτητητική Επιτροπή αποτελούμενη: 

1. Από τον Πρόεδρο του Πρωτοδικείου Πειραιώς ή τον παρ’ αυτού 
οριζόμενο Δικαστικό. 

2. Από ένα Πλοιοκτήτη διοριζόμενο από το ΕΠΕΣΤ και 

3. Από ένα Ναυτικό διοριζόμενο από το Διοικητικό Συμβούλιο της 
Π.Ε.Α.Κ.Π.Ε.Ι.Θ.Σ. 

Άρθρο 21 

Ειδικό επίδομα οικογενειακής αγωγής 

Οι Πλοιοκτήτες των σκαφών της παρούσης σύμβασης καταβάλλουν 
ποσοστό 2%, μη δυνάμενον να αυξηθεί περαιτέρω, συμφώνως προς το 
άρθρο 25 του Νόμου 1085/1980 εισπραττόμενο υπό του Ν.Α.Τ. με 
σκοπό την χορήγηση οικογενειακών επιδομάτων στους έλληνες ναυτι¬ 
κούς. 

Το ανωτέρω ποσοστό, μαζί με (1%) συμμετοχής του ναυτικού, υπο¬ 
λογίζεται επί των υποκειμένων σε εισφορές υπέρ Ν.Α.Τ. αποδοχών των 
ναυτικών. 

Άρθρο 23 

Εισφορές - Κρατήσεις 

Οι νόμιμες εισφορές και κρατήσεις υπέρ των Ταμείων Ασφάλισης και 
Πρόνοιας Ε.Ν. (Ν.Α.Τ. - Τ.Π.Α.Ε.Ν. - Τ.Π.Κ.Π.Ε.Ν.) ως και του Δη¬ 
μοσίου που βαρύνουν τους ναυτικούς εκπίπτονται από της φύσεως απο¬ 
δοχές που αναφέρονται στα προηγούμενα άρθρα της παρούσης. 

Άρθρο 24 

Επικουρική Ασφάλιση 

Οι Πλοιοκτήτες καταβάλλουν ποσοστόν εκ δύο (2%) επί τοις εκατό 
μη δυνάμενον να αυξηθεί περαιτέρω, συμφώνως προς το άρθρο 28 του 
Νόμου 1220/81, εισπραττόμενον υπό του Ν.Α.Τ., με σκοπό την πα¬ 
ροχή εις τους έλληνες ναυτικούς επικουρικής ασφάλισης. Το ανωτέρω 
ποσοστόν μαζί με το εκ δύο επί τοις εκατό (2%) ποσοστό συμμετοχής 
του ναυτικού υπολογίζεται επί των υποκειμένων σε εισφορά υπέρ του 
Ν.Α.Τ., αποδοχών των ναυτικών. Όλες γενικά οι εισφορές (Ν.Α.Τ. - 
ΤΠΑΕΝ - ΤΠΚΠΕΝ - ΕΝ-ΕΑ κ.λπ.), που βαρύνουν τους Πλοιοκτήτες 

και τους ναυτικούς θα υπολογίζονται «επί των αποδοχών που καθορίζο¬ 
νται στην παρούσα Σύμβαση». 

Άρθρο 25 

Διάρκεια ναυτολόγησης 

Η διάρκεια ναυτολόγησης για την θεμελίωση του δικαιώματος του 
ναυτικού προς παλινόστηση συμφωνείται Επτάμηνη για την Μεσόγειο, 
εφόσον ορίζουν οι σχετικές αποφάσεις του Τ.Ε.Ν., άλλως ισχύει ότι ορί¬ 
ζει εκάστοτε το ΤΕΝ. 

Άρθρο 26 

Περιπτώσεις κατά τις οποίες δικαιούται αποζημίωση 

ο ναυτικός 

Οι περιπτώσεις κατά τις οποίες δικαιούνται αποζημίωσης οι ναυτικοί 
περιλαμβανομένου και του Πλοιάρχου ή Κυβερνήτη είναι: 

α) Η καταγγελία της σύμβασης υπό του Πλοιάρχου-Πλοιοκτή- 
του. 

β) Η αποβολή της Ελληνικής Σημαίας. 

γ) Πώληση του πλοίου ή αναγκαστική εκποίηση. 

δ) Λόγω παροπλισμού. Ο Πλοίαρχος ή Κυβερνήτης όμως δεν δικα- 
ούται αποζημίωση λόγω παροπλισμού. 

Η αποζημίωση ορίζεται 15 ημέρες σε ελληνικό λιμάνι και σε 30 ημέ¬ 
ρες σε λιμάνι αλλοδαπής. 

Εάν η σύμβαση ναυτολόγησης καταγγέλλεται από τον Πλοίαρχο - 
Πλοιοκτήτη, για υπαιτιότητα του ναυτικού τότε ο ναυτικός δεν δικαιού¬ 
ται αποζημίωση. 

Άρθρο 27 

Επίδομα Σαββάτου Πλοιάρχου ή Κυβερνήτη 
Α' Μηχανικού ή Μηχανοδηγού και πληρώματος 

1. Στον πλοίαρχο ή Κυβερνήτη και τον Α' Μηχανικό ή Μηχανοδηγό 
καταβάλλεται για κάθε Σάββατο 1 /22 του μηνιαίου βασικού μισθού. 

Το ίδιο ποσό καταβάλλεται και για τις ημέρες αργίας που προβλέπο- 
νται από το άρθρο 7 της παρούσης. Σε όλους τους ναυτολογημένους πά- 
σης ειδικότητας Αξιωματικούς και Κατώτερα πληρώματα καταβάλλε¬ 
ται για κάθε Σάββατο το 1/22, του μηνιαίου βασικού μισθού. 

2. Στον Πλοίαρχο ή Κυβερνήτη και στον Α’ Μηχανικό ή Μηχανο¬ 
δηγό μπορεί να χορηγηθεί μηνιαίο δώρο επτά χιλιάδων δραχμών 
(7.000). 

Άρθρο 28 
Επίδομα Κυριακών 

Σε όλους τους ναυτολογημένους ναυτικούς για τις διανυόμενες μη¬ 
νιαίους Κυριακές εν πλω και εν λιμένι καταβάλλεται ιδιαίτερη αμοιβή 
υπό τύπον επιδόματος δια τας μέχρι οκταώρου εργασίας κατά Κυριακήν 
ανερχομένην μηνιαίους σε ποσοστό (10) δέκα τοις εκατό επί του βασικού 
μισθού που προβλέπεται από το άρθρο 2 της παρούσης Σύμβασης. Διευ¬ 
κρινίζεται ότι το επίδομα αυτό θα καταβάλλεται σε όλο το πλήρωμα 
κάθε βαθμού και ειδικότητας, και για όλες τις Κυριακές ανεξαρτήτως 
παροχής εκ μέρους αυτού ή μη υπηρεσίας. 

Άρθρο 29 

Προσαύξηση μισθού λόγω προσέγγισης σε λιμάνι εξωτερικού 

1. Ο μισθός που ορίζεται από το άρθρο 2 προσαυξάνεται υπό μορφή 
επιδόματος κατά ποσοστό 15% όταν τα πλοία που αφορά η παρούσα 
σύμβαση επεκτείνουν τους πλόες τους μέχρι των λιμένων Βρινδησίου, 
Αγκώνας, Κωνσταντινούπολης και των λιμένων της Κύπρου, εξαιρου- 
μένων των Δυτικών Τουρκικών Ακτών. 

2. Η ανωτέρω προσαύξηση καταβάλλεται μόνο για τις ημέρες που το 
πλοίο εκτελεί πλόας μέχρι των ως άνω λιμένων εξωτερικού και μόνον 
για τις ημέρες που θα βρίσκεται εις τους ανωτέρω λιμένες. 

Άρθρο 30 

Ισχύς - Τροποποίηση - Καταγγελία 

1. Η παρούσα Συλλογική Σύμβαση ισχύει από 1.1.1991 και λήγει 
την 31.12.1991. 


2. Κατά την διάρκεια ισχύος της παρούσης Συλλογικής Σύμβασης αι 
δι’ αυτής καθοριζόμενες εκατέρωθεν υποχρεώσεις και δικαιώματα πά- 
σης φύσεως κατισχύουν των διατάξεων πάσης άλλης υπαρχούσης τυχόν 
κλαδικής Συλλογικής Σύμβασης Εργασίας. 

3. Η παρούσα δύναται να καταγγελθεί εγγράφως παρ’ εκατέρου των 
συμβαλλομένων τέσσερεις μήνες προ της λήξης, δια καταγγελίας προς 
το έτερον μέρος. 

Σε περίπτωση μη εμπρόθεσμου καταγγελίας σύμφωνα με το ανω¬ 
τέρω, η ισχύς παρατείνεται επί ένα τρίμηνο από την ημερομηνία λήξης 
της, οπότε μετά την παρέλευση και του τριμήνου τούτου παύει οριστι- 
κώς ισχύουσα. 

Άρθρο 31 

Ελευθερία συμβάσεων Πλοιοκτητών Ναυτικών 

1. Χωρίς να θεωρείται ότι παραβιάζεται η παρούσα σύμβαση δύνα- 
νται οι Πλοιοκτήτες και οι ναυτικοί να συμφωνούν και οποιουσδήποτε 
άλλους όρους επιθυμούν στις κατ’ ιδίαν συμβάσεις εργασίας, αναλόγως 
προς τη φύση της εργασίας και τις ανάγκες των σκαφών. 

2. Αμοιβές συνομολογηθείσες κατ’ αποκοπήν δεν σημαίνει ότι γεν¬ 
νούν δικαιώματα οποιασδήποτε αποζημίωσης πλην της δικαιολογουμέ- 
νης από τους μισθούς του άρθρου 2 με τους οποίους πάντοτε υπολογίζο¬ 
νται. 

Άρθρο 32 

Εισφορές ΝΑΤ και άλλων ασφαλιστικών ταμείων 

Οι προς το ΝΑΤ και άλλα ασφαλιστικά ταμεία εισφορές των Πλοιο¬ 
κτητών και Ναυτικών, υπολογίζονται με βάση τους μισθούς της σύμβα¬ 
σης αυτών, και καταβάλλονται σε δραχμές. 

Άρθρο 33 

Εκπαίδευση ναυτικών - Σχολές - Διάφορα 

1. Ειδικώς συμφωνείται ότι το ΠΕΑΚΠΕΙΘΣ σε συνεργασία με το 
Εργατικό Κέντρο Πειραιά και το ΕΠΕΣΤ, θα μεριμνήσει ώστε να οργα¬ 
νώσει και λειτουργήσει τμήματα σερβιτόρων - στιούαρτς, για εκπαί¬ 
δευση, πρώτων βοηθειών, για όλους τους Αξιωματικούς εν γένει καθώς 
και Αγγλικής γλώσσας, ώστε όλοι οι ναυτικοί προ της ναυτολόγησής 
τους, να προσκομίζουν και τα ανάλογα πιστοποιητικά. 

Η κατά τα ανωτέρω εκπαίδευση και το πρόγραμμά της θα παρέχεται 
σε βαθμό που να ικανοποιεί τις ΕΠΕΣΤ - ΠΕΑΚΠΕΙΘΣ. 

2. Προϋποθέσεις της έγκρισης του ΥΕΝ, αμφότεροι οι συμβαλλόμε¬ 
νοι θα μεριμνήσουν για την σχεδίαση στολών των πληρωμάτων και των 
διακριτικών τους, χρησιμοποιουμένων μόνο από τα πληρώματα των 
σκαφών που αναφέρει η Σύμβαση. 

3. Τα συμβαλλόμενα μέρη, σε συνεργασία με το ΤΕΝ, και τον ΕΟΤ, 
θα μεριμνήσουν επίσης για την οργάνωση σεμιναρίων γενικής ενημέρω¬ 
σης των πληρωμάτων σε ευθετότερο χρόνο, πέραν της εκπαίδευσης που 
θα παρασχεθεί από το Εργατικό Κέντρο Πειραιώς. 

Άρθρο 34 

Για κάθε ναυτολογούμενο ναυτικό όλων των βαθμών και ειδικοτή¬ 
των ο πλοιοκτήτης καταβάλλει για εισφορά στο ΠΕΑΚΠΕΙΘΣ το ποσό 
των τριακοαίων δραχμών (300) το μήνα για όλους τους μήνες που διαρ- 
κεί η ναυτολόγηση, σύμφωνα με το ειδικό μεταξύ ΕΠΕΣΤ και ΠΕΑΚ- 
ΠΕ1ΘΣ συμφωνητικό. 

Τα συμβαλλόμενα μέρη συμφώνησαν και συναποδέχθησαν τα πιο 
πάνω σε πίστωση δε συνετάγη το παρόν και υπογράφεται νομίμως και 
ως έπεται εις τρία αντίτυπα από τα οποία έλαβαν τα συμβαλλόμενα 
μέρη από ένα, το δε τρίτον υποβάλλεται στο ΤΕΝ, για επικύρωση σύμ¬ 
φωνα με το νόμο. 

Οι Συμβαλλόμενοι 

Για την Ε.Π.Ε.Σ.Τ. Για την Π.Ε.Α.Κ.Π.Ε.Ι.Θ.Σ. 

Ο Πρόεδρος Ο Πρόεδρος 

ΤΡ. ΒΕΝΕΤΟΠΟΤΛΟΣ I. ΠΑΝΑΓΙΩΤΟΠΟΤΛΟΣ 

Ο Γεν. Γραμματέας Ο Αντιπρόεδρος 

Δ. ΜΙΧΟΠΟΤΛΟΣ Β. ΜΟΤΓΙΟΣ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 




